CELEX: 62015TN0758
Language: et
Date: 2015-12-22 00:00:00
Title: Kohtuasi T-758/15: 22. detsembril 2015 esitatud hagi – EDF Toruń versus Euroopa Kemikaaliamet (ECHA)

22.2.2016   
            
            
               ET
            
            
               Euroopa Liidu Teataja
            
            
               C 68/42
            
         22. detsembril 2015 esitatud hagi – EDF Toruń versus Euroopa Kemikaaliamet (ECHA)
   (Kohtuasi T-758/15)
   (2016/C 068/53)
   Kohtumenetluse keel: poola
   
      Pooled
   
   
      Hageja: EDF Toruń SA (Toruń, Poola) (esindaja: Rechtsanwalt K. Sienkiewicz)
   
      Kostja: Euroopa Kemikaaliamet (ECHA)
   
      Nõuded
   
   Hageja palub Üldkohtul:
   
               —
            
            
               tühistada Euroopa Kemikaaliameti 3. novembri 2015. aasta otsus nr SME(2015)4950 ning 3. novembri 2015. aasta käibemaksuarve nr 10054011, millega kehtestati halduslõiv ettevõtja suuruse valede andmete edastamise eest REACH-registrisse;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagiavalduse põhjendamiseks esitab hageja viis väidet.
   
               —
            
            
               Esimene väide: komisjoni 6. mai 2003. aasta soovitus 2003/361/EÜ mikroettevõtjate, väikeste ja keskmise suurusega ettevõtjate määratluse kohta (ELT L 124, 20.5.2003, lk 36) ei ole õiguslikult siduv ning antud valdkonnas puudub vajadus kohaldada siseriiklikke norme;
            
         
               —
            
            
               Teine väide: rikutud on määruse (EÜ) nr 340/2008 (1) sätteid, kuna kemikaaliametil puudub pädevus määrata trahvi ettevõtjale, kes edastavad REACH-registrisse teavet;
            
         
               —
            
            
               Kolmas väide: rikutud on proportsionaalsuse põhimõtet, kuna kehtestatud on halduslõiv, mille summa on ettevõtja tegeliku suuruse tuvastamiseks kuluva töömahuga ebaproportsionaalselt suur;
            
         
               —
            
            
               Neljas väide: ületatud on pädevust, kuna lõiv on kehtestatud Euroopa Kemikaaliameti haldusnõukogu otsusega nr 12/2015, kuigi see ei ole õiguslikult siduv;
            
         
               —
            
            
               Viies väide: rikutud on võrdse kohtlemise põhimõtet, kuna halduslõivu suurus arvutatakse ettevõtja suuruse alusel, samas kui selliseks lahenduseks ei ole mingit alust.
            
         
      (1)  Komisjoni 16. aprilli 2008. aasta määrus (EÜ) nr 340/2008 Euroopa Kemikaaliametile vastavalt Euroopa Parlamendi ja nõukogu määrusele (EÜ) nr 1907/2006, mis käsitleb kemikaalide registreerimist, hindamist, autoriseerimist ja piiramist (REACH), makstavate tasude kohta (EÜT L 107, lk 6).